Il-Ħamis 16 ta' Settembru se jkun organizzat jum ta' talb u sawm għal dawk kollha li qed ibatu minħabba l-instabbiltà politika li jinsab fiha l-poplu Afgan. Dan ħabbritu l-Arcidjocesi ta' Malta, fejn semmiet ukoll l-appell tal-Papa Franġisku għat-talb u s-sawm għall-Afganistan, u għad-djalogu u s-solidarjetà li joffru tama għall-futur ta' dan il-pajjiz. Il-jum ta' talb se jkun organizzat fil-kappella tal-Junior College, fl-Imsida, u se jixxandar online fuq Knisja.mt. Se jkun jinkludi wkoll il-quddiesa ta' kuljum mmexxija mill-Arcisqof Charles Scicluna fid-9:30am fuq TVM2. Ritratt: Kurja L-Arcidjocesi ta' Malta ħegget lill-Insara biex jingħaqdu fit-talb personali u s-sawm, u li jsegwu x-xandira li se tkun animata minn gruppi ta' zgħazagħ, mill-istudenti fl-iskejjel u mill-parrocci u l-għaqdiet Insara. Il-jum ta' talb se jibda fit-8 ta' filgħodu u jintemm fit-8 ta' filgħaxija. Dakinhar, il-Millenium Chapel f'San Giljan se tkun miftuħa għal dawk kollha li jixtiequ jagħmlu mument ta' adorazzjoni quddiem is-Sagrament, qalet l-Arcidjocesi. Caritas Malta tenniet ukoll l-appell tagħha għall-gbir ta' donazzjonijiet biex permezz ta' Caritas Internationalis tingħata l-għajnuna tant meħtiega lill-persuni tal-Afganistan u lil dawk tal-Ħaiti li ntlaqtu minn terremot qawwi. Caritas Malta b'sejħa ta' emerġenza